CELEX: 32021R2062
Language: ro
Date: 2021-08-23 00:00:00
Title: Regulamentul delegat (UE) 2021/2062 al Comisiei din 23 august 2021 de modificare a Regulamentului delegat (UE) 2020/2014 de precizare a detaliilor punerii în aplicare a obligației de debarcare pentru anumite activități de pescuit din Marea Nordului pentru perioada 2021-2023

26.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 421/4
               
            
         REGULAMENTUL DELEGAT (UE) 2021/2062 AL COMISIEI
         din 23 august 2021
         de modificare a Regulamentului delegat (UE) 2020/2014 de precizare a detaliilor punerii în aplicare a obligației de debarcare pentru anumite activități de pescuit din Marea Nordului pentru perioada 2021-2023
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/973 al Parlamentului European și al Consiliului din 4 iulie 2018 de stabilire a unui plan multianual pentru stocurile demersale din Marea Nordului și pentru activitățile de pescuit care exploatează stocurile respective, de precizare a detaliilor punerii în aplicare a obligației de debarcare în Marea Nordului și de abrogare a Regulamentelor (CE) nr. 676/2007 și (CE) nr. 1342/2008 ale Consiliului (1), în special articolul 11,
         întrucât:
         
                     (1)
                  
                  
                     Regulamentul delegat (UE) 2020/2014 al Comisiei (2) prevede detaliile modalității de punere în aplicare a obligației de debarcare pentru anumite activități de pescuit din Marea Nordului pentru perioada 2021-2023, în urma unei recomandări comune prezentate de Belgia, Danemarca, Germania, Franța, Țările de Jos și Suedia („Grupul de la Scheveningen”).
                  
               
                     (2)
                  
                  
                     În temeiul Regulamentului delegat (UE) 2020/2014, anumite excepții de la obligația de debarcare se aplică cu titlu provizoriu până la 31 decembrie 2021. În aceste cazuri, statele membre care au un interes direct de gestionare trebuie să prezinte, cât mai curând posibil și nu mai târziu de 1 mai 2021, dovezi științifice suplimentare care să justifice excepția. Informațiile prezentate trebuie să fie evaluate de Comitetul științific, tehnic și economic pentru pescuit („CSTEP”) până la 31 iulie 2021.
                  
               
                     (3)
                  
                  
                     După consultarea Consiliului consultativ pentru Marea Nordului și a Consiliului consultativ pentru stocurile pelagice, Grupul de la Scheveningen a prezentat Comisiei o recomandare comună la 30 aprilie 2021, solicitând continuarea anumitor excepții de la obligația de debarcare după 2021 și furnizând informații științifice suplimentare. La 26 iulie 2021, Grupul de la Scheveningen a prezentat o versiune revizuită a recomandării comune.
                  
               
                     (4)
                  
                  
                     CSTEP (3) a analizat recomandarea comună în luna mai 2021. La 16 iulie 2021, Comisia a prezentat proiectul de act delegat unui grup de experți format din reprezentanți ai statelor membre, în cadrul unei reuniuni la care Parlamentul European a participat în calitate de observator.
                  
               
                     (5)
                  
                  
                     Articolul 6 alineatul (1) litera (c) punctul (ii) din Regulamentul delegat (UE) 2020/2014 include o excepție legată de rata de supraviețuire pentru cambula de Baltica capturată cu traule de fund (OTB, PTB) cu o dimensiune a ochiului de plasă cuprinsă între 90 și 119 mm și echipate cu anumite panouri, în apele Uniunii din diviziunea 3a a Consiliului Internațional pentru Explorarea Apelor Maritime („ICES”). Grupul de la Scheveningen a solicitat extinderea sferei de aplicare a excepției pentru a permite utilizarea pe traule a unor panouri de plasă cu ochiuri pătrate de cel puțin 120 mm în subdiviziunea ICES Kattegat de la data de 1 octombrie până la data de 31 decembrie a fiecărui an. CSTEP a remarcat (4) că informațiile științifice suplimentare furnizate de Danemarca confirmă faptul că supraviețuirea cambulei de Baltica în urma aruncării înapoi în mare va fi similară sau mai bună în cazul utilizării unor dimensiuni mai mari ale ochiurilor de plasă, inclusiv a SELTRA și a panourilor cu ochiuri pătrate de 120 mm, comparativ cu dimensiunile de 80-99 ale ochiului plasă, autorizate pentru pescuitul cu traule cu panouri. Prin urmare, sfera de aplicare a excepției trebuie extinsă pentru a include utilizarea pe traule a panourilor de plasă cu ochiuri pătrate de cel puțin 120 mm în subdiviziunea Kattegat.
                  
               
                     (6)
                  
                  
                     Articolul 11 punctul 11 din Regulamentul delegat (UE) 2020/2014 include o excepție de minimis pentru merlanul sub dimensiunea minimă de referință pentru conservare, capturat în subzona ICES 4 de nave care utilizează beam-traule cu dimensiunea ochiului de plasă de 80-119 mm. Grupul de la Scheveningen a solicitat ca excepția să fie prelungită până la 31 decembrie 2023 și a prezentat noi informații științifice. CSTEP a evaluat aceste dovezi și a concluzionat (5) că recomandarea comună abordează în mare măsură problemele identificate de CSTEP în evaluările sale anterioare. În particular, costurile estimate ale debarcării capturilor nedorite sunt semnificative și ar necesita prezența unei forțe de muncă suplimentare substanțiale la bord. CSTEP a recunoscut, de asemenea, problemele și provocările legate de îmbunătățirea selectivității în cadrul acestei activități de pescuit. Prin urmare, excepția trebuie să fie menținută până la 31 decembrie 2023.
                  
               
                     (7)
                  
                  
                     Deoarece măsurile prevăzute de prezentul regulament au un impact direct asupra planificării sezonului de pescuit pentru navele din Uniune și asupra activităților economice conexe, prezentul regulament trebuie să intre în vigoare imediat după publicare. El trebuie să se aplice de la 1 ianuarie 2022,
                  
               ADOPTĂ PREZENTUL REGULAMENT:
         
            Articolul 1
            Regulamentul delegat (UE) 2020/2014 se modifică după cum urmează:
            
                        1.
                     
                     
                        La articolul 6 alineatul (1) litera (c), punctul (ii) se înlocuiește cu următorul text:
                        
                                    „(ii)
                                 
                                 
                                    cu o dimensiune a ochiului de plasă cuprinsă între 90 și 119 mm, echipate cu un panou Seltra cu un panou superior având dimensiunea ochiurilor de 140 mm (ochiuri pătrate), de 270 mm (ochiuri romboidale), de 300 mm (ochiuri pătrate), sau, în subdiviziunea Kattegat, un panou de plasă cu ochiuri pătrate de cel puțin 120 mm în perioada cuprinsă între 1 octombrie și 31 decembrie a fiecărui an, folosite pentru capturarea de pești plați sau pești rotunzi din apele Uniunii din diviziunea ICES 3a;”.
                                 
                              
                  
                        2.
                     
                     
                        La articolul 11, punctul 11 se înlocuiește cu următorul text:
                        
                                    „11.
                                 
                                 
                                    în cadrul pescuitului mixt de specii demersale, efectuat de nave care utilizează beam-traule cu dimensiunea ochiului de plasă de 80-119 mm în apele Uniunii din subzona ICES 4:
                                    o cantitate de merlan sub dimensiunea minimă de referință pentru conservare, care nu trebuie să depășească 2 % din totalul capturilor anuale de cambulă de Baltica și de limbă-de-mare;”.
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2022 până la 31 decembrie 2023.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 179, 16.7.2018, p. 1.
         
            (2)  Regulamentul delegat (UE) 2020/2014 al Comisiei din 21 august 2020 de precizare a detaliilor punerii în aplicare a obligației de debarcare pentru anumite activități de pescuit din Marea Nordului pentru perioada 2021-2023 (JO L 415, 10.12.2020, p. 10).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 23-24.
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 20-21.